তখন দ্বিতীয় বিশ্বযুদ্ধ চলছে৷ আণবিক বোমার মারণক্ষমতা দেখে ফেলেছে মানুষ৷ সেই সময় যুদ্ধের বিরুদ্ধে জনমত গড়ে তুলতে একটি পত্রিকার জন্ম হয়েছিল উত্তর কলকাতায়৷ পত্রিকা গোষ্ঠীর আপ্রাণ চেষ্টা ছিল, কলমের জোরে যদি এই হিংস্রতা রোখা যায়৷ প্রতিষ্ঠাতা সম্পাদক প্রবীর গুন্ত কলম দিয়ে এমজি ৩০-এর গুলি আটকাতে পারেননি৷ কিন্ত্ত হারিয়ে যায়নি সেই উদ্যোগ এবং ইচ্ছে৷ মারণ যুদ্ধকে ঘৃণা করতেন, কিন্ত্ত জীবনযুদ্ধের সেই অনন্য সেনানী, ‘প্রতিবন্ধী’ বলে দূরছাই করে যাদের জীবনের মূল স্রোত থেকে সরিয়ে দেওয়া হয়- তাঁদের পাশে দাঁড়াতে চেয়েছিলেন প্রবীরবাবু৷